Som led i den katolske [[modreformation]] blev akademiet i Rakau 1638 ophævet og dele af byen blev ødelagt. Især [[Jesuiterordenen|jesuiterne]] hærgede byen. Endelig i 1658 blev samtlige polske brøde landforvist. Mange flygtede til [[Siebenbürgen]] (Transylvanien), [[Nederlandene]], [[England]] og [[Preussen]]. Den polske unitarisme spredte sig derefter i mange lande, især til England og senere til Nordamerika. En gruppe fordrevne polske brøde bosatte sig under ledelse af [[Stanisław Lubieniecki]] i [[København]], men blev i 1662 afvist af kongen <ref>Erik Bang Boesen: ''De fremmede og os: Indvandringens historie i Danmark'', 2016, side 151</ref>. Samme skæbne led unitarerne 1663 i [[Frederiksstad]] i [[Sydslesvig]], som blev bortvist af den gottorpske hertug.
Religion